
[sagatavots Rīgā, 07.10.2026.]
Ceļojums uz Marsiem. Mākslinieks ienāk parkveida pļavā
2026. gada 22. oktobris – 11. novembris

Latvijas Nacionālā mākslas muzeja galvenā ēka / 3. stāva vestibils
Jaņa Rozentāla laukums 1, Rīga

No 2026. gada 22. oktobra līdz 11. novembrim Latvijas Nacionālā mākslas muzeja galvenās ēkas 3. stāva vestibilā (Jaņa Rozentāla laukumā 1, Rīgā) norisināsies Latvijas Dabas fonda un mākslinieku Kristapa Kalna un Sarmītes Māliņas kopdarbībā veidota izstāde “Ceļojums uz Marsiem. Mākslinieks ienāk parkveida pļavā”. Šis projekts ir veltīts Latvijā vienai no retākajām un bioloģiski daudzveidīgākajām ainavām – parkveida pļavām.

Izstāde lielformāta fotogrāfijās rāda astoņu Latvijas mākslinieku un mākslinieku grupu tikšanos ar īpašo parkveida ainavu dažādos gadalaikos, kā arī mākslinieku impresijas un atmiņas, kas saistās ar šo ceļojumu. Lielākā daļa no fotogrāfijām tapusi Valkas novada Marsos – vienā no izcilākajām un senākajām parkveida pļavām Latvijā.

“Parkveida pļavas ir kultūrainava, kas iemieso cilvēka un dabas spēju veidot savstarpēji bagātinošas attiecības. Tās liecina par sadarbību, kurā cilvēka klātbūtne palīdz dabas daudzveidībai uzplaukt, bet daba dāsni apdāvina cilvēku. Tieši tāpēc aicinājām Latvijas mākslas un kultūras procesu virzītājus ienākt šajā ainavā un attīstīt ar to savu sarunu un mijiedarbību, tādējādi gan izceļot parkveida pļavu nozīmi un padarot tās redzamākas, gan piedaloties šobrīd visā pasaulē aktuālajā cilvēka un dabas attiecību pārskatīšanā,” saka Latvijas Dabas fonda direktore Inese Ebele.

2025. un 2026. gadā uz parkveida pļavām Ziemeļgaujā devās Latvijā ievērojami mākslinieki: Ieva Iltnere un Jānis Mitrēvics, apvienība Skuja Braden, tēlnieks Aigars Bikše, dzejnieks Jānis Rokpelnis, komponists Krists Auznieks un māksliniece Krista Vindberga-Auzniece, mākslinieks Andris Eglītis, aktieris Vilis Daudziņš un grupa “Alejas”. Šīs tikšanās tika iemūžinātas Kristapa Kalna fotogrāfijās, kurās cilvēks – Latvijas kultūras ainavas daļa – kļuva par daļu no parkveida pļavas – Latvijas kultūrainavas.
Pēc tam mākslinieki tika aicināti dalīties ar pieredzēto sev tuvā mākslas valodā, un šie iespaidi atšķirīgos formātos arī ir iekļauti ekspozīcijā.
Sarmīte Māliņa, izstādes autore: “Ceļojums uz Marsiem – varenie koki, govju smarža un ganības – tāds dzīvais dabas sajūtu orķestris. Mēs varējām justies kā bērni, sīki pētot ilustrācijas grāmatā. Lieliskie mākslinieki, kas pļavu apciemoja, visi kā viens apliecināja to, ka latviešu cilvēks pieder dabai ļoti.”

Kristaps Kalns, izstādes autors: “Es esmu laimīgais savedējs, kurš savedis kopā cilvēku ar pļavu un laimīgs vēro šo satikšanos. Un parāda.”

Parkveida pļavas – dzīvotne ar izklaidus augošiem lieliem un seniem kokiem, kas mozaīkveidā mijas ar klajiem zālāju fragmentiem, – formējušās gadsimtu laikā līdz ar tradicionālajām saimniekošanas praksēm – siena pļauju, lopu ganīšanu. Cilvēka un dabas mijiedarbībā tās kļuvušas par vienu no sugām bagātākajām ekosistēmām mūsu reģionā, kurās sastopamas divu atšķirīgu ekosistēmu – meža un pļavas – savvaļas sugas, kā arī īpašas sugu sabiedrības, kas apdzīvo skraji augošos, saules apspīdētos kokus. Mūsdienās ir mainījies saimniekošanas veids, līdz ar to parkveida pļavas ir gandrīz izzudušas. Šobrīd Latvijā tās sastopamas tikai 1400 hektāru platībā.

Latvijas Dabas fonds pateicas visiem māksliniekiem, kas piekrita piedalīties un doties ceļojumā uz Marsiem.
Izstāde tapusi Latvijas Dabas fonda īstenotajā projektā “WoodMeadowLIFE” ar Eiropas Savienības vides un klimata pasākumu programmas “LIFE” finansiālu atbalstu.

Teksts: Liene Brizga-Kalniņa

Izstādes autori:

Kristaps Kalns, Sarmīte Māliņa
Projekta vadītāja:
Liene Brizga-Kalniņa, Komunikācijas vadītāja / Latvijas Dabas fonds
GSM: (+371) 29 110 527, E: liene.brizga@ldf.lv
Zālāju eksperte:

Baiba Strazdiņa
Projekta “WoodMeadowLIFE” vadītāja:

Nora Rustanoviča / Latvijas Dabas fonds
Izstādes koordinatore:

Laura Dravniece, Izglītības un pieejamības daļas vadītāja / Latvijas Nacionālais mākslas muzejs

T: (+371) 60 003 533, E: Laura.Dravniece@lnmm.gov.lv
Pateicība:

Marsu saimniekam Alfrēdam Martenam, Vekšu saimniekiem Sanitai un Ainim Āboliņiem
INTERNETA RESURSI:

https://lnmm.gov.lv
FACEBOOK: Latvijas Nacionālais mākslas muzejs
X: @LNMM_muzejs
INSTAGRAM: @makslasmuzejs 

YOUTUBE: MĀKSLAS MUZEJI / LNMMvideos
#lnmm

#MansMuzejs

Latvijas Nacionālā mākslas muzeja galvenā ēka / Jaņa Rozentāla laukums 1, Rīga

DARBA LAIKS:

Otrdienās, trešdienās, ceturtdienās 10.00–18.00, kase 10.00–17.30

Piektdienās 10.00–20.00, kase 10.00–19.30

Sestdienās, svētdienās 10.00–17.00, kase 10.00–16.30

Pirmdienās slēgts

Muzejs ir slēgts oficiālajās svētku dienās: 1. janvārī, Lielajā Piektdienā, Lieldienās, Līgo un Jāņu dienās (23.–24. jūnijā), Ziemassvētkos (25.–26. decembrī), 31. decembrī.
BIĻEŠU CENAS:
NB! (ar šo biļeti ir iespējams apskatīt arī pastāvīgo ekspozīciju)

Pieaugušie:
7,00 EUR

Skolēni, studenti, pensionāri:
3,50 EUR

Ģimenes biļete (1–2 pieaugušie ar 1–4 bērniem vai viena daudzbērnu ģimene): 12,00–20,00 EUR

Gada biļetes īpašniekiem izstādes apskate bez maksas.

Apmeklētājiem grupā virs 10 personām (neieskaitot grupas vadītāju – pedagogu vai gidu), piemēro 20% atlaidi. Grupas vadītājam ieeja bez maksas.

Bezmaksas ieeja (uzrādot atbilstošu dokumentu): pirmsskolas vecuma bērniem; bāreņiem un bez vecāku gādības palikušiem bērniem; dienas aprūpes centra, krīzes centra un speciālo izglītības iestāžu audzēkņiem; bērniem, kas ievietoti sociālās rehabilitācijas centrā, un tos pavadošajām personām (viens pedagogs vai viena persona uz 10 bērniem vai audzēkņiem); personām līdz 18 gadu vecumam ar invaliditāti; personām ar I un II invaliditātes grupu; vienai personai, kas pavada personu līdz 18 gadu vecumam ar invaliditāti vai personu ar I invaliditātes grupu; surdotulkam, kas pavada personu ar I, II un III invaliditātes grupu; Latvijas mākslas skolu un mākslas profesionālās vidējās izglītības iestāžu izglītojamiem; Latvijas Mākslas akadēmijas pilna un nepilna laika studentiem; profesionālās vidējās izglītības iestāžu izglītojamiem vai augstskolu studentiem, kas apgūst vai studē vizuālo un lietišķo mākslu, dizainu, kultūras vēsturi, muzeoloģiju, kultūras mantojumu, arhitektūru, restaurāciju, izglītības vai studiju procesa ietvaros; Latvijas Mākslinieku savienības biedriem; Latvijas muzeju darbiniekiem; Starptautiskās muzeju padomes (ICOM) biedriem; Starptautiskās pieminekļu un ievērojamu vietu padomes (ICOMOS) biedriem; LNMM “Drauga kartes” īpašniekiem; muzeja programmu “Brīvprātīgo programma” un “Jauniešu klubs” dalībniekiem; plašsaziņas līdzekļu pārstāvjiem, kas atspoguļo norises muzejā; grupu (ne mazāk par 10 apmeklētājiem) vadītājam (gidam) vai pedagogam; Ukrainas civiliedzīvotājiem; muzeja rīkoto pasākumu apmeklētājiem ikgadējās starptautiskās akcijas “Eiropas Muzeju nakts” un Mūsdienu kultūras foruma “Baltā nakts” laikā, visiem apmeklētājiem pastāvīgās ekspozīcijas apskate katra mēneša pēdējā svētdienā un Starptautiskajā muzeju dienā – 18. maijā.

ATTĒLI MEDIJIEM PIELIKUMĀ (failus augstā izšķirtspējā lūgums pieprasīt atsevišķi)
1.
Ieva Iltnere un Jānis Mitrēvics parkveida pļavā Marsos 2025. gada vasarā. Foto: Kristaps Kalns
2.-4.
Reklāmas plakāts izstādei “Ceļojums uz Marsiem. Mākslinieks ienāk parkveida pļavā” Latvijas Nacionālajā mākslas muzejā. 2026.

Preses materiālu sagatavoja:
Nataļja Sujunšalijeva

Latvijas Nacionālā mākslas muzeja

Preses centra vadītāja

T: (+371) 67 357 527

GSM: (+371) 26 593 495

E: pr.service@lnmm.gov.lv

